Heger, Eduard, poslanec NR SR (2017-06-16):
Dve veci, chcel by som na to reagovať. Po prvé. Prašivec v politike, alebo teda ten, ktorý vstúpi do opozičnej strany. Áno, súhlasím, že takto mnohokrát to je vnímané, ale toto tiež treba, aby to bolo očistené. A súhlasím, ja som úplne za to, aby ľudia, ktorí vstupujú do opozičných strán, stávajú sa členmi, neboli považovaní za prašivcov. Však v konečnom dôsledku preto som aj vstúpil do politiky napriek tomu, že som vedel, že toto na nás čaká. A druhá vec, resp. toto sa podľa mňa udeje práve tým, že budú vstupovať ľudia do politiky, ktorí preukážu aj svojimi skutkami, že neohnú chrbát a že nie sú v konečnom dôsledku, by som povedal, tými prašivcami, ktorí, ktorí to meno robia. (Reakcia z pléna.) No a to je práve a toto je ten filozofický rozdiel, že teraz jedno je treba očistiť politiku a treba ukázať, že v politike môžu byť aj čestní ľudia a že to dokážu a že dá sa to. To je úloha pre politikov a pre čestných ľudí, ktorí chcú byť politikmi. A druhá vec je práve tá odbornosť. A tam chcem povedať, že to neni verzus, že tak, keď chcem byť odborník, tak nemôžem byť politik, lebo ináč som prašivec. Čiže my keď budeme tuto paralelne, politici nech očisťujú politiku práve svojimi skutkami, svojím životom a to, ako zodpovedne pristupujú, že si stoja za svojím slovom a že konajú v prospech ľudí a tak ďalej a tak ďalej, však o tom by sme sa mohli dlho baviť. Ale tá filozofia je v tom, že na tieto funkcie do týchto štátnych podnikov nech nie sú nominovaní politici, ale nech sú nominovaní odborníci. A na to, ak niekto chce byť odborník, nemusí byť straník. (Reakcia z pléna: „Ale môže a vy tomu zabraňujete.“ ) No teraz tomu zabraňujeme, pretože... (Reakcia z pléna: „Ak je nejaký odborník, nemôže vstúpiť do strany, lebo by bol prašivec, ktorý...“ ) A prečo by vstupoval? A to tu potom nastáva otázka, že, lebo tá otázka teraz z pléna bola, že prečo, že by mohol byť straník a takto nebude môcť byť. Otázka je, prečo by mal byť straník, keď chce vyslovene mať čisto odbornú líniu a chce sa venovať odbornosti? (Reakcia z pléna.) Áno, že... (Reakcia z pléna.) Ja, čiže aby som tuto teraz, len aby ste tí, ktorí vidíte a nepočujete záznam. Takže prašivec je ten, ktorý vstúpi do politiky, a myslím si, že toto treba naozaj vyvrátiť a začať robiť tú očistu tak, že kto do politiky vstúpi, nie je prašivec, ale do politiky vstúpi, chce byť politikom a chce robiť politiku. A politika a odbornosť sú dve odlišné veci a my si myslíme, že tá filozofia... (Reakcia z pléna.) Áno, áno, môže podporiť. Čiže tuto by som len povedal, že toto je náš pohľad, naša filozofia, ale, samozrejme, bavíme sa o prvom čítaní, takže keby som len tak chcel povedať, že môžme sa o tom ďalej baviť a môžme túto koncepciu rozvíjať, sme otvorení, samozrejme, diskusii. Reagujeme na súčasnú dobu, ktorá tu je, a myslím si, že, že sme otvorení rozšíreniu našich obzorov, takže nevidel by som to ako nejaký zásadný problém, na ktorom by sme sa, o ktorom by sme sa nevedeli rozprávať. Ale chcel som hlavne vysloviť teda tú filozofiu, ako sa my na to pozeráme. Politici nech sú politici, odborníci nech sú odborníci. Nato, aby niekto bol odborník, nepotrebuje byť, nato, aby niekto bol nominovaný, nepotrebuje byť politik. Toto je vlastne tá základná filozofia, ale vieme sa baviť o tom a vypočuť si aj inú filozofiu a hovorím, toto je prvé čítanie, takže verím, že po tomto prvom čítaní a po podpore tejto myšlienky sa môžme baviť o tom, ako upravíme to do druhého čítania. Ďakujem.